b"\n_START_ARTICLE_\nJosephine Obiajulu Odumakin\n_START_SECTION_\nBiografia\n_START_PARAGRAPH_\nOdumakin va n\xc3\xa9ixer a Zaria, Kaduna el 4 de juliol de 1966 i es va criar en una fam\xc3\xadlia cat\xc3\xb2lica romana. Es va graduar en educaci\xc3\xb3 anglesa l'any 1987 i va cursar un m\xc3\xa0ster en Guiatge i Assessorament i un doctorat en Hist\xc3\xb2ria de les Pol\xc3\xadtiques Educatives a la Universitat d'Ilorin. Sovint ha estat segrestada pel seu activisme i detinguda fins a 17 vegades durant el r\xc3\xa8gim militar d'Ibrahim Babangida._NEWLINE_S'ha involucrat en uns 2000 casos en qu\xc3\xa8 els drets de les dones havien estat vulnerats. Les causes inclouen matances extrajudicials de dones o dels seus marits per part de la policia._NEWLINE_L'any 2013, Odumakin va ser distingida amb el Premi Internacional Dona Coratge del Departament d'Estat dels Estats Units. El premi va ser lliurat per Michelle Obama i John Kerry a l'Auditori del Rector Acheson del Departament d'Estat dels Estats Units en la celebraci\xc3\xb3 del Dia Internacional de les Dones._NEWLINE_Havent estat la directora executiva de l'Institut de Drets Humans i Estudis Democr\xc3\xa0tics (Institute of Human Rights & Democratic Studies), la presidenta i fundadora de la Iniciativa Dones Al\xc3\xa7ades pel Canvi (Women Arise for Change Initiative), membre del Grup de Treball del F\xc3\xb2rum Ciutad\xc3\xa0 (Task Force of the Citizen Forum), presidenta del Centre per al Canvi en el Desenvolupament Comunitari i la Consci\xc3\xa8ncia P\xc3\xbablica (Centre for Change in Community Development & Public Awareness) i del Centre per a la Democr\xc3\xa0cia Participativa (Centre for Participatory Democracy) aix\xc3\xad com portaveu de la Coalici\xc3\xb3 d'Organitzacions de la Societat Civil de Nig\xc3\xa8ria (Coalition of Civil Society Organizations in Nigeria), tamb\xc3\xa9 ha estat reconeguda com una lluitadora coratjosa els esfor\xc3\xa7os contra els abusos dels drets humans de la qual l'han exposat a viure experi\xc3\xa8ncies horribles sota els r\xc3\xa8gims m\xc3\xa9s repressius de qu\xc3\xa8 Nig\xc3\xa8ria ha estat mai testimoni._NEWLINE_Est\xc3\xa0 casada amb Comrade Yinka Odunmakin."